1Wettunna bangsa Israélié massu polé ri Maséré, wettunna wija-wijanna Yakub salaiwi wanuwa laingngé,
2napancajiwi PUWANGNGE Yéhuda onrong mapaccin-Na, Israél napancaji daéra akuwasan-Na.
3Naitani Tasi Gelagah nainappa lari, Salo Yordan mappésau massolo.
4Luppe-luppe sining bulué pada-pada bémbé’é, kanja-kanja sining bulu-bulué pada-pada ana’ bimbala’é.
5Engka aga, éh tasi, angkammu lari, sibawa Salo Yordan mappésau massolo?
6Aga saba’na muluppe-luppe éh sining bulu, sibawa kanja-kanjako éh sining bulu-bulu?
7Eh linoé, ténréno ri yolona PUWANGNGE, ri yolona Allataalana Yakub,
8iya pinraéngngi batu karangngé mancaji kolang uwai, sibawa bulu batué mancaji mata uwai.
bug_Latn bug_Latn bug_Latn bug_Latn bug_Latn bug_Latn bug_Latn bug_Latn